KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2009. november 18-i ülésére)

Tárgy: BESZÁMOLÓ AZ ÖNKORMÁNYZAT 2009. ÉVI KÖLTSÉGVETÉSÉNEK HÁROMNEGYED ÉVI TELJESÍTÉSÉRŐL
Kiskőrös Város Képviselő-testülete a Város 2009. évi költségvetését a 2/2009. (II. 12.) önk. rendeletében 2009. február 12-én határozta meg és a beszámoló időpontjáig három alkalommal módosította.
Az áprilisi rendeletmódosítás során az előirányzatok növekedésének jelentős részét a pénzmaradvány beépítése jelentette. A Város költségvetésének főösszegét 887.133 eFt-tal növelte a pénzmaradvány, amelynek jelentős részét (91%) a kötvény teszi ki. Beépítésre került 49.558 eFt működési hitel, ebből finanszírozzuk a tavalyról áthúzódó működési célú kötelezettségeinket, valamint a rövid lejáratú hitelt.

A 2008. évi központosított előirányzatokkal kapcsolatos, kamatokkal növelt, fizetési kötelezettségünk a Magyar Államkincstár felé 4.250 eFt, kifizetési igényünk 6.983 eFt.
Az első negyedévi normatív, kötött felhasználású támogatások jóváhagyott összegeit a MÁK értesítésének megfelelően átvezettük. A prémiumévek program keretén belüli pályázaton az Önkormányzat 341 eFt támogatáshoz jutott.

A júniusi rendelet-módosítást elsősorban az indokolta, hogy az egyes adótörvények és azzal összefüggő egyéb törvények módosításának következményeként többek között 2009. július 1-jétől az ÁFA mértéke az adó alapjának 25%-a; valamint a megszerzett jövedelmek után a foglalkoztató bizonyos esetekben csökkentett mértékű társadalombiztosítási járulékot és munkaadói járulékot köteles fizetni.
A Petőfi Sándor Művelődési Központ elektromos rendszerének felújítására, a szükséges mérések elvégzésére, valamint a színházterem hő- és füstelvezetésének kiépítésére 7.500 eFt a fedezetet biztosítottunk a kötvényből.

A KTKT kiskőrösi intézményei pénzmaradványának elfogadását követően a 2008. évi kiadás-megtakarítás miatt a 2009. évi közoktatás-támogatás 14.012 e Ft-tal, a 2009. évi bentlakásos intézmény támogatásának összege 5.030 e Ft-tal csökkent.

A Wattay Középiskola és Szakiskolában életveszélyessé vált raktárépület lebontására 834 eFt-ot kellett biztosítanunk. A Petőfi Sándor Általános Iskolában 3 fő jelezte, hogy előrehozott nyugdíjba szeretne menni. Mindhárom személynek a 40 éves jubileumi jutalom kifizetése törvényi előírás. Az Önkormányzatnak mindez 3.951 eFt többletkiadást jelent.

A szeptemberi rendelet-módosítást elsősorban az indokolta, hogy a könyvtári állomány bővítésére támogatást nyert a Város, amelynek összege 495 eFt. „Az alapfokú művészetoktatás támogatása” pályázaton 4.688 eFt többletforráshoz jutott a Városi Alapfokú Művészetoktatási Intézmény a 3 telephelyével együtt. 

A tavaszi önkormányzati képviselő választás 338 eFt, a nyári Európai Parlamenti szavazás 2.618 eFt többletkiadást jelentett, amelyhez 100%-os támogatást kaptunk. 

A 133/2009. (VI.19.) Korm. rendelet 1. § (4) bekezdése alapján a költségvetési szerveknél foglalkoztatottak részére a 2009. év második félévének hónapjaira havi kereset-kiegészítés nem fizethető ki, ha a foglalkoztatott tárgyhónapra jutó teljes havi illetménye eléri, vagy meghaladja a 149 eFt-ot, ezért a bevétel, illetve kiadás csökkentése vált szükségessé.
A mezőőri szolgálat fenntartásához, működéséhez nyújtandó állami hozzájárulásra vonatkozó korábbi jogszabályt hatályon kívül helyezték, a szolgálat működésével kapcsolatban felmerülő költségek 50%-át, de legfeljebb 50 eFt/hó/fő lehet kérelmezni utólag negyedévente, ennek következtében 1.799 eFt bevételkiesés jelentkezik.

Vadvirág utca kialakítása 9.475 eFt összegben lakossági hozzájárulásból megtörtént, kiadási és bevételi előirányzatainkat egyaránt növelte.
A Városi Sportcsarnok hatósági előírások megfeleltetéséhez további 3.500 eFt felhalmozási kiadást biztosítottunk.
A Szakorvosi Rendelőintézet infrastrukturális fejlesztése érdekében benyújtott pályázatot forráshiány miatt elutasították, ezért a korábban képzett 41.030 eFt önerőt visszahelyeztük a kötvénykeretbe.

Az „Út a munkához” program eszközbeszerzési DARFT CÉDE pályázathoz 321 eFt; a sebességmérő beszerzése DARFT TEKI pályázatához 1.053 eFt; a Jókai utca felújítása DARFT-TEUT pályázatához 3.812 eFt; a Rákóczi utca DARFT-TEKI pályázatához 10.787 eFt felhalmozási kiadási előirányzat átcsoportosítása történt meg.  Így a teljes projektösszegek beépítése megtörtént, amelyek előirányzatosításai a beszerzések/kivitelezések zavartalansága miatt szükségessé váltak.

KÖLTSÉGVETÉSI ELŐIRÁNYZATOK HÁROMNEGYEDÉVI TELJESÍTÉSE

BEVÉTELEK

A bevételek részletes kimutatását a 3. sz. melléklet tartalmazza.

 








Ezer Ft-ban
	Bevételek 
	Működési
	Felhalmozási
	Összesen

	Eredeti előirányzat
	1 835 694
	83 084
	1 918 778

	Módosított előirányzat
	1 909 419  
	997 002
	2 906 421

	Teljesítés
	1 385 405
	995 422
	2 380 827

	Teljesítés %-ban
	72,6
	99,8
	81,9


Működési célú bevételek teljesítései összesenben az időarányostól kissé elmaradtak. Pozitív irányba hat pl. az iparűzési adó 84%-os, a kommunális adó 98,6%-os teljesülése.

A támogatás értékű működési bevételek teljesítése 36,5%-os. Itt szerepelnek azok a szociális juttatások, amelyek jelentős része állami támogatás, így az év közben lebontott központi támogatás összegével az átvett pénzeszköz csökken és a tényleges bevétel a központi támogatásoknál realizálódik.

Az intézményeknél a bevételek teljesítése az éves tervezetthez képest 77,3%-ban valósultak meg. 










ezer Ft-ban
	Intézményi bevételek 
	Működési
	Felhalmozási
	Összesen

	Eredeti előirányzat
	70 787
	20
	70 807

	Módosított előirányzat
	72 281
	989
	73 270

	Teljesítés
	56 537
	86
	56 623

	Teljesítés %-ban
	78
	8,7
	77,3


A felhalmozási célú, pénzforgalmi bevételek szeptember 30-ig 10,8%-ban teljesültek, tekintettel arra, hogy a tervezett felhalmozási bevétel 75,3%-a kötvényből adódik, amelynek igénybevételére az első félévben nem volt szükség, ugyanis a felhalmozási kiadások is mindösszesen 8,4%-ban teljesültek.

KIADÁSOK

Összes kiadási előirányzat teljesítése:     45,6%.










Ezer Ft-ban

	Kiadások
	Működési
	Felhalmozási
	Összesen

	Eredeti előirányzat
	1 835 694
	83 084
	1 918 778

	Módosított előirányzat
	1 909 419  
	997 002
	2 906 421 

	Teljesítés
	1 243 148
	83 690
	1 326 838

	Teljesítés %-ban
	65
	8,4
	45,6


Ebből
intézményeknél:                            69,2%










Ezer Ft-ban

	Intézményi kiadások
	Működési
	Felhalmozási
	Összesen

	Eredeti előirányzat
	521 536
	1 020
	523 036

	Módosított előirányzat
	532 308
	3 075
	535 383 

	Teljesítés
	370 204
	633
	370 837

	Teljesítés %-ban
	69,5
	20,6
	69,2


A bér- és járulék teljesítése az intézményeknél 71%, a központosított kiadásoknál 68%. A dologi előirányzat teljesítése intézményeknél 63%, a központosított kiadásoknál 54%.

Ez a teljesítés jelzi az intézményi előirányzatok feszítettségét, a hivatalnál a visszafogottságot a hiány csökkentése érdekében. 

A kiadások teljesítését az 5. sz. melléklet részletesen tartalmazza.

Jelentős összeg a Kiskőrösi Többcélú Kistérségi Társulás feladatellátásainak támogatása (21,7%-a a teljesített összkiadásnak).
A kiadásokon belül a beruházásokat, felújításokat illetve az egyéb felhalmozási jellegű kiadásokat kiemelten célonként a 6. sz. melléklet tartalmazza.

A központosított beruházásoknál és felújításoknál a pénzügyi teljesítés mindössze 83.690 eFt.

A kötvény kibocsátásából származó szabad források kezelése

 

A 2009. év 3. negyedévében jellemzően hozamgarantált prémium betétekbe, illetve hagyományos bankbetétbe történt a kötvényforrás elhelyezése, amely az adott futamidőre és devizanemre vonatkozó referencia kamatnál magasabb kamatot biztosított. Így ezen időszakban 25.171.785,- Ft 2 hónapos bankbetétbe, 101.660.000,- Ft prémium betétbe, 935.571,- CHF 3 hónapos bankbetétbe, 1.909.219,- EUR pedig 1 és 3 hónapos bankbetétekbe került lekötésre.

 

Az időszak végén a kötvényforrás 84,3 %-a devizában áll rendelkezésre, hagyományos bankbetétben. A nulla körüli hagyományos deviza bankbetéti kamatokat meghaladják az akciós betéti kamatok. A forint árfolyamának gyengülése szükséges ahhoz, hogy a deviza prémium betétek domináljanak a hagyományos deviza bankbetétekkel szemben, illetve a (korábbi) átváltási árfolyamon vonzó prémium betéti kamat legyen elérhető. Az euró deviza betétek átlagárfolyama 283,5 EUR/HUF, a svájci frank deviza betétek átlagárfolyama 189,5 CHF/HUF.

 

A kötvényforrás tőke- és hozamgarantált betéti termékekbe történő elhelyezésével a 2009. 07.01-től 2009.09.30-ig  realizált bevétel közel 17,6 millió Ft. A 2009. év április 09-től az Önkormányzat több mint 37,5 millió Ft-nyi bevételt termelt meg a a kötvényforrás elsősorban hozamgarantált betétekbe történő elhelyezésével, amely közel 10,0%-os éves átlagos kamatszintnek felel meg.

 

A kötvényforrásból az Önkormányzat a 3. negyedévben kamatfizetésre 11.608.065,- Ft-ot vezetett ki.   

Az államháztartásról szóló 1992. évi XXXVIII. törvény 8/A.§ (4) és (7) bekezdése értelmében a finanszírozási célú pénzügyi műveletek költségvetési előirányzatként, illetve annak teljesítéseként el nem számolható és meg nem jeleníthető finanszírozási bevételek és finanszírozási kiadások teljesítésével járnak együtt, a pénzeszközök változását eredményezik, ezért a költségvetésben nem lehet pénzügyi műveleteket a költségvetési hiányt, illetve költségvetési többletet módosító költségvetési bevételként, illetve költségvetési kiadásként elszámolni.
Ennek következtében a beszámoló nem tartalmazza a 18.075 eFt finanszírozási kiadást, valamint a -51.946 eFt finanszírozási bevételt.
A fentiek alapján javasolom, hogy a Képviselő-testület a 2009. évi költségvetés háromnegyedévi teljesítéséről szóló beszámolót fogadja el.

Kiskőrös, 2009. november 06.
Domonyi László sk.
polgármester

HATÁROZAT-TERVEZET

Kiskőrös Város Képviselő-testülete a 2009. évi költségvetés háromnegyedévi teljesítéséről szóló beszámolót elfogadja.

Felelős:
polgármester

Határidő:
azonnal

